Den Vest-Sjællandske Avis, 1828-01-01
Den Nordamerikanske Republik talte i Aaret 1783 da den erholdt sin Uafhængighed 2 Mill. Jndvaanere, nu tæller den 12. Mange Mennesker indvandrede i 1827 dertil fra Europa, thi Europæerne foretrække i det Hele det roelige Nordamerika for det endnu giærende Sydamerika (i Mai ankom allene til Nyeyork 1922 Personer meest fra Frankerige) Præsideneen forkyndte os kort førend det afvigte Aars Begyndelse: at Statsgielden kun beløb sig til 74 Millioner Dollars, at 50 Mill. vare afbetalte siden Freden, og at den vil om ti Aars Forløb være aldeles afbetalt; at Toldintraderne vel aftage noget; men at Aarsagen dertil er at færre Varer bleve kiøbte fra Udlandet end tilforn, fordi de indenlandske Manufacturer tiltage. Han berettede at Marinen nu udgjorde 12 Orlogskibe og 20 Fregatter. - Kun to mørke Skyer fordunklede denne klare Himmel; en forbigaaende Uenighed imellem Kongressen og Staten Georgien, hvilken som alle de sydlige Stater, føler en Trang til Negerslaveriets Haandgierning, imedens de nordlige Stater og Majoriteten i Congressen erkiender dets Skadelighed og misbilliger dets Princip. En varigere Misforstaaelse fandt Sted imellem Republiken og England og Nordamerikas Handel paa de Vestindiske Øer; hiin støttede sig paa den almindelige Folkerets, dette paa Eiendomsrettens Grundsætninger. Præsidenten forkyndte i sit sidste Budskab denne Misforstaaelse, og forbød derpaa alt Samqvem imellem de Forenede Stater og de Engelske Colonier i Vestindien; der blev endog talt om Flaadens Udrustning. Men den politiske Disharmonie afkiøltes paa Diplomatikkens langsomme Bane. Det forestaaende Aar vil lære os om disse Contraster af politiske Beskuelser ville lade sig sammeensmelte eller ikke. (Der berettes imidlertid ganske nyelig fra Canada, at store Misforstaaelser skulle finde Sted imellem Storbrittannien og de Forenede Stater og Grændserne imellem Nye Brunsvig og Staten Maine), Oppositionen imellem det Jacksonske- og Adamske Partie vedligeholdt et indvortes politisk Liv, det borgerlige vedligeholdtes af den stedse stigende Cultur, især havde den store Canal i Nye york tilskyndet til mange lignende Foretagender. Den Disharmonie, som yttrede sig imellem de Forenede Stater og Storbrittannien, og som finder i deres indbyrdes Rivalitet i Henseende til Handel og Jndustrie den stærkeste Næring, gav sig end tydeligere tilkiende i det Brittiske Nordamerika end i Storbrittannien selv. Man saae den Engelske Regiering at afsende Tropper til Canada; at anlægge Fæstningsværker omkring Montreal, for at giøre denne Stad tilligemed Qvebek til et Værn for dens Magt i hiine Egne; den brugte den Forsigtighed at forlange Hyldingseeden af alle Colonens Beboere, for at sætte sig i Sikkerhed for demange Nordamerikanere, som vare indvandrede dertil, hvilket ogsaa opvakte en stor Misfornøielse iblandt dem; den søgte ved en nye Canals Gravning at forebygge at ikke Over Canadas Handel skulde tage Retningen over Nyeyork, og den søgte i Særdeleshed at forstærke sin Magt i hine Egne ved at befordre Jndvandringen dertil, ligesom til det heele Brittiske Nordamerika. Aldrig har Jndvandringen været større end i 1827, henimod 17000 Mennesker ankom dertil fra Moderlandet, især fra Jrland og Skotland, og man kan sikker giøre Regning paa, at det Brittiske Nordamerika har tillige ved det naturlige Overskud af de Fødte imod de Døde erholdet i dette Aar en Tilvært af over 30000 Mennesker. Derfor blev ogsaa en nye Kiøbstad Goderichtovn anlagt i Burlington Bay, endog den Selkirske Colonie ved den røde Flod i de nordlige og indre Egne fremblomstrede. Den Engelske Regiering behandlede disse Colonier efter meget liberale Grundsætninger og søgte derved at sikkre sig deres Hengivenhed. Det Aar vi gaae imøde vil lære os om den Plan lader sig udføre at komme de Brittiske Øers betyngede Fattigvæsen. til Hielp ved at lade 500,000 Trængende transportere til Canada. Jrland trænger især til en saadan Aareladning; men en saadan Colonisering udkræver et overordentlig Forskud, som man krymper sig ved at udrede. Bliver ikke Colonisationen, til en Handels=Speculation, saa lader den sig vanskeligt udføre i det Store. J det Brittiske Vestindien er Tilfredsheden ikke saa stor med Moderlandet, som i det Brittiske Nordamerika, uagtet al den Lettelse, som Regieringen havde forundet Øernes Handel var Misfornøielsen der dog almindelig; Planteurene tilskreve Regieringens Maximer Coloniernes Forfald og betænkte ikke at Forholdene havde forandret sig rundt omkring dem. Beboerne paa Øen Jamaica indgave en Besværing til Kongen over Ministeriets Bestræbelser for at sætte Grændser for Negerslaveriet og bebudede ColoniensUndergang; de fattede ikke Ministeriets velgiørende Plan om mueligt at forvandle Regerne med Tiden til frie Jorddyrkere, som det eneste Middel til at redde Colonierne for Faren af Hatis Nabolag og det Amerikanske Fastlands Friehedsaand. Frygtelige Orcaner hiemsøgte den 17de og 27de August de Vestindiske Øer og deriblandt de Danske. (Forts.)